stanford-oval/wikipedia huggingface dataset:
ניר יפה
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ספר ירמיהו, פרק ד', פסוק ג'
| --- | --- |
בקרת זהויות :  NLI: 987007588154505171 
מועדון המושב
מבני ציבור בניר יפה ולידם אנדרטה לזכר הנופלים מבני היישוב
נאוקנורניס

| נאוקנורניס> תקופה |
| --- | --- |
קרטיקון עליון 85–83 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: אביזאוריים
סוג:: נאוקנורניס
מינים
 Neuquenornis volans
שם מדעי
 Neuquenornis ‏צ'יאפה וקלבו, 1994

נאוקנורניס (שם מדעי: Neuquenornis; משמעות השם: "עוף הנאוקן") הוא סוג של עוף קמאי אשר חי בפטגוניה, ארגנטינה בשלהי הקרטיקון לפני 83–85 מיליון שנה. הוא קרוי על שם המחוז בו התגלו מאובניו ב-1994. המאובנים מצויים כיום ב"מוזיאון הלאומי של קומאו" (Universidad Nacional del Comahue), ארגנטינה. התגלו רק מספר ממצאים מהסוג אשר השתייכו למין אחד - Neuquenornis volans.
עוף זה לצד מינים חדשים של אננטיורניתים (Enantiornithes) שהתגלו כמו האביזאורוס (Avisaurus), הקטיורניס (Cathayornis) והקונכואורניס והוא הגיע לאורך 30 ס"מ, לא כולל הזנב.
עוף זה קינן במושבות בהם התגלו עדויות שהוא נהג לקנן בדומה לדגרתליים מאוסטרליה.
משפט קלרו

ספרואיד
משפט קלרו הוא חוק פיזיקאלי המאפשר לחשב את המשיכה הכבידתית על פני השטח של ספרואיד מסתובב הנתון בשיווי משקל תחת השפעת השדה הכבידתי העצמי שלו והכוח הצנטריפוגלי. המשפט פורסם על ידי אלכסיס קלרו ב-1743 בחיבורו Théorie de la figure de la terre, tirée des principes de l'hydrostatique (תאוריה של צורת כדור הארץ, המתבססת על עקרונות ההידרוסטטיקה), אשר עיבד עדויות פיזיקליות וגאודזיות לכדי מסקנה שכדור הארץ הוא אליפסואיד פחוס.
הנוסחה של קלרו

הנוסחה של קלרו לתאוצת הכבידה g על פני השטח של ספרואיד בקו רוחב φ, היא:
g(\varphi )=\mathbb {G} _{e}\left[1+\left({\frac {5}{2}}m-f\right)\sin ^{2}\varphi \right]\,
כאשר  \mathbb {G} _{e} הוא הערך של תאוצת הכבידה בקו המשווה, m הוא היחס בין הכוח הצנטריפוגלי לכבידה בקו המשווה, ו-f הוא הפחיסות של חתך מרידיאני של כדור הארץ (חתך שנעשה לאורך קו אורך), שמוגדרת כ-:
f={\frac {a-b}{a}}\,
(כאשר a הוא חצי הציר הראשי ו-b הוא חצי הציר המשני).
מסע המייפלאואר

ה"מייפלאואר" בנמל פלימות' בציור משנת 1882.
מסעה של ספינת הנוסעים מייפלאואר לחופי צפון אמריקה הפך לאחד מהמסעות המפורסמים ביותר של המאה ה-17, ונקודת ציון חשובה בהיסטוריה של ההתיישבות האנגלית באזור, וכן בהיסטוריה של ארצות הברית. אנשי המייפלאואר אף מכונים עד היום האבות הצליינים (להבדיל מהאבות המייסדים) של ארצות הברית, ומיוחס להם החלת המנהג של חג ההודיה.
למסע המייפלאואר יש מקום חשוב בזיכרון ההיסטורי האמריקני, כסמל לקולוניזציה האירופית באזור שלעתיד לבוא תוקם בו ארצות הברית של אמריקה.
הרקע ליציאה למסע

המהגרים האנגלים שהגיעו לאמריקה על סיפון המייפלאואר היו פוריטנים מאנגליה שהתיישבו בשנת 1608 בליידן שבהולנד. הסיבה לעזיבתם את אנגליה הייתה הרדיפה הדתית שסבלו ממנה כתות נוצריות אשר לא יישרו קו עם הכנסייה האנגליקנית השלטת. בהולנד הם זכו אמנם לסובלנות דתית, אך התקשו לשמר את תרבותם ואת צביון קהילתם. לאחר ויכוחים פנים-קהילתיים הם החליטו לעזוב את הולנד ולהקים מושבה אנגלית חדשה בצפון אמריקה. נוסעי המייפלאואר, כמו קבוצות פוריטניות אחרות אשר היגרו אחריהן, לא באו לאמריקה כדי לבנות בה חיקוי לחברה ממנה הם יצאו, אלא כדי להגשים בה חזון דתי וחברתי חדש. אדיקותם ואמונתם כי האל מנחה אותם הביאו לביטחונם בכך שמושבתם, להבדיל מהמושבות הראשונות שהקימו האנגלים באמריקה, תצליח ותפרח. אותות שונים, ככוכב שביט שהופיע בשמי אירופה בשנת 1618 ומלחמת שלושים השנים שפרצה באותה שנה, היו מבחינת הפוריטנים סימן מאלוהים שעליהם לעזוב ולהקים את מושבתם באמריקה.
המסע לאמריקה

הספינה מייפלאואר עזבה את נמל ליידן שבהולנד ביחד עם ספינת נוסעים נוספת, "ספידוול" (Speedwell). בנמל פורטסמות' עגנו שתי הספינות על מנת להעלות ולהוריד נוסעים, וכן להעמיס מטען למסע הארוך. ב-15 באוגוסט 1620 יצאו הספינות למסען מערבה, אך עקב דליפה בספידוול, הן נאלצו לחזור על עקבותיהן ולעגון בדרטמות' (ב-27 באוגוסט). הספינות יצאו שוב למסען מערבה, לאחר תיקון הדליפה בספידוול, אך נאלצו לחזור על עקבותיהן בשנית (גם הפעם עקב דליפה בספידוול), ועגנו בפלימות'. מנהיגם של המהגרים האנגלים, ויליאם ברדפורד (Bradford), חשד שמדובר בחבלה מכוונת, ועל מנת להספיק להגיע לאמריקה בטרם תעבור עונת ההפלגה הוחלט כי המייפלאואר תפליג לבדה, והיא יצאה מנמל פלימות' למסעה בן 3 החודשים ב-16 בספטמבר. עשרות שנים לאחר המסע הצליח בנו החורג של ברדפורד להוכיח כי החבלה ב"ספידוול" אכן בוצעה על ידי ההולנדים, על מנת למנוע מהמתיישבים האנגלים להקים מושבה באזור נהר הדסון.
על סיפון הספינה, שהייתה גדולה יחסית, היו 102 נוסעים. כמחציתם חלו בעת ההפלגה עקב התנאים ששררו בספינה (שהייתה עמוסה יותר מהמתוכנן עקב השבתת הספידוול) והעדר תזונה נכונה. בהתקרבה לחופי צפון אמריקה נסחפה הספינה צפונה עקב זרמי האוקיינוס עד מפרץ קייפ קוד. יש הסוברים שהספינה כלל לא נסחפה, אלא הייתה זו הטיה מכוונת מצד האנשים על הסיפון, שלא רצו לחיות בחבל הארץ שלימים יקרא וירג'יניה. ניתן בהחלט להטיל ספק בסברה זו, שכן האזור בו הם התיישבו נחשב בעיניהם כשטח הפקר, והחוק האנגלי לא היה תקף בו (וזוהי אחת הסיבות לחתימה על אמנת המייפלאואר), הגם שמפרץ קייפ קוד היה ידוע כאזור מסוכן לשיט ובו שרטונים לרוב. על אף שבשטח בו התיישבו אנשי המייפלאואר חיו שבטים אינדיאנים, אנשי המייפלאואר לא ראו בהם בני תרבות שיש להתחשב בהם, אלא פראים המהווים חלק מתנאי השטח שיש להתמודד עימם. הדעה המקובלת היא כי אנשי צוות המייפלאואר, כמו שאר המלחים בתקופתם, טרם ידעו על קיומו של זרם הגולף, שהוא, כנראה, הסיבה לכך שהספינה סטתה כל כך ממסלולה המיועד.
אמנת המייפלאואר

אמנת המייפלאואר (אנגלית: The Mayflower Compact) היא המסמך המנהלי הראשון שנכתב על ידי המתיישבים שהגיעו על סיפון המייפלאואר. האמנה נחתמה ב-21 בנובמבר 1620, על ידי 41 מתוך 102 נוסעי המייפלאואר בה הם התחייבו להתאגדות מדינית על האדמה שהייתה עוד ללא מוסדות שלטון ונטו להישאר (בשלב זה) בנאמנותם למלך אנגליה, ג'יימס הראשון. בעת החתימה על האמנה, הנוסעים טרם ירדו אל החוף משום שהם לא ידעו כיצד להתמודד עם המצב החדש, בו הם נמצאים במקום מבודד, שהם אינם יודעים מי נמצא בו או מה יימצא שם, והחשוב ביותר – אזור זה לא היה מוגדר בהסכם הזיכיון שלהם, דבר שיצר להם בעיה משפטית מול חברת וירג'יניה שמימנה את המסע, וכן הם לא היו מוגנים בו על ידי הכתר האנגלי. החשש האחרון היה חמור ביותר לאור המלחמה (מלחמת שלושים השנים) שהתחוללה באירופה באותה עת, ואשר לא ידעו מה תהיינה תוצאותיה ואיזו ממלכה תקבל את השטח לידה בתום המלחמה.
תוכן האמנה עצמו גם הוא בעייתי למדי. על אף שהאמנה היא מסמך משפטי לכל דבר (ולראיה, לא חתמו עליה קטינים, מלחים או מי שהיו תחת חוזה של משרתים, אלא רק מי שהוגדרו "סוכנים חופשיים"), היא מנוסחת באופן ערטילאי משהו, ויש בה שימוש במונחים מהתנ"ך יותר מאשר שימוש במונחים משפטיים. מלבד המונח התנ"כי שמוזכר באמנה, המילים 'חוזה', או 'הסכם', במשמעותן המשפטית הרגילה, לא מופיעות במסמך. הכינוי 'אמנה', בהקשר למסמך, הוכנס לשימוש רק בשנת 1793. המסמך המקורי לא נשתמר, ובידי החוקרים ישנן מספר גרסאות, ששונות במעט האחת מהשנייה. את הגושפנקה להתיישבותם בקייפ קוד במקום בווירג'יניה, קיבלו הצליינים בדיעבד, ביוני 1621.
אמנת המייפלאואר נתפסת עד היום כמסמך מכונן בהיסטוריה ובתרבות הפוליטית האמריקנית.
החיים במושבת פלימות'

הירידה לחוף והקמת המושבה בפועל, התרחשה רק כחודש ימים לאחר הגעת המייפלאואר לחופי מפרץ קייפ קוד, ב-27 בדצמבר 1620. עד אז ירדו מהסיפון רק מספר גברים בכל פעם, כדי לבדוק את השטח ולחפש אוכל. אותם שליחים אל החוף הצליחו להתיידד עם בני שבט הווַאמפָּנוֹאֶג (Wampanoag), ואף נרקמה ידידות אמיצה בין אדוארד וינסלו (Winslow), מבכירי המושבה, ומאסאסויט (Massasoit), ראש השבט. על פי יומנים של מספר אנשים במושבה, בהם אדוארד וינסלו ומיילס סטנדיש (Standish), מאסאסויט אף סעד עם אנשי המייפלאואר בסעודת הודיה שהם עשו לאות תודה לאלוהים, על כך שהם זכו להגיע לחוף מבטחים, כשהם (ברובם) בריאים ושלמים. סעודה זו הפכה לימים למסורת כחלק מחג ההודיה האמריקני. על פי אותם יומנים, מאסאסויט אף העניק למתיישבים "את כל האדמה שהייתה קרובה אליהם, להם וליורשיהם עד עולם".
עם הגעתם של מתיישבים חדשים, החל משנת 1621, הם התקבלו לרוב בזרועות פתוחות, וזאת משום שהיה מחסור חמור בידיים עובדות, והיה צורך להקים מהר את המושבה החדשה על מנת שלא להישאר ללא אוכל בחורף של 1621/2. אולם, רק מי שהיה שייך לקהילה הפוריטנית של ליידן יכול היה לקחת חלק בניהול המושבה. בקרב המתיישבים החדשים שהגיעו לפלימות' בלטה במיוחד משפחת וינסלו, ש-4 מבניה: קנלם (Kenelm), ג'וזיאה (Josiah), ג'ון ואדוארד (שהגיע עם המייפלאואר), לקחו חלק פעיל בבניין המושבה.
הערכות גסות, שעליהן יש חילוקי דעות רבים, גורסות כי בשנת 1630 חיו במושבה כ-300 איש ובשנת 1640 כ-1,000 איש. אחת הסיבות לגידול האוכלוסין המהיר יחסית (200% בעשור, במשך 2 עשורים) היא בעיקר הילודה, ולא ההגירה. ההערכות גורסות כי בכל משפחה היו בין 7–8 ילדים, ואחוז תמותת התינוקות והילדים במושבה היה נמוך ממקבילו באירופה באותה תקופה, אם כי קשה לקבוע מספרים מדויקים. עובדה זו וממוצע החיים הארוך יחסית של בני המושבה מעידים על הבריאות הטובה יחסית ממנה נהנו אנשי המושבה.
הלהט הדתי החזק שהביא את האבות הצליינים לחופי אמריקה נחלש באופן משמעותי כבר בדור השני. דווקא אלה שנולדו אל תוך המציאות של החיים הפוריטנים המחמירים המושבה, הם אלה שהקפידו פחות על התקנות הדתיות של הקהילה, ובשנת 1650 רק שליש מהמתיישבים הבגירים של המושבה היו חברים בכנסייה כלשהי.
המיתוס של המסע

מסע המייפלאואר הפך, ברבות השנים, לאחד המיתוסים החשובים בהיסטוריה האמריקנית. תחילתו של המיתוס היא בסוף שנות ה-60 של המאה ה-18, עת היו האמריקנים מסוכסכים עם הבריטים בכל הנוגע לריבונות בקולוניות, אך את שורשי המיתוס ניתן למצוא כבר במאה ה-17. לאור זאת, כמו איניאס שברח מטרויה, וכמו בני ישראל שיצאו ממצרים, האבות הצליינים של ארצות הברית נתפסו כמי שברחו ממקום נורא, מרודנות ומדיכוי, אל ארץ של חופש, שלווה ואמונה, ויש שהשוו זאת להגעתם של בני ישראל אל "הארץ המובטחת". המייפלאואר עצמה נתפסה כסוג של תיבת נח, שהגנה על נוסעיה במהלך המסע המפרך והמסוכן אל חופי אמריקה, ורק בהכוונה ובהשגחה אלוהית הגיעה ללא פגע (רק נוסע אחד מת בדרך, אך בכל זאת, 'בדרך נס', הגיעו 101 אנשים לחוף, כמספר האנשים שעזבו את חופי אנגליה). כמו נח ובניו, אנשי המייפלאואר נתפסו כמי שהקימו ציוויליזציה חדשה בארץ ללא תרבות.
בעת מלחמת העצמאות האמריקנית, עשו רבים ממנהיגי המהפכה, במיוחד אלו מניו אינגלנד שימוש במיתוס המייפלאואר כדוגמה וכמופת לאומץ לב, לאורך רוח ולאמונה שלמה באל ובמעשיו. המייפלאואר הייתה "מריאן" של המהפכה האמריקנית, אך במקום דגל הטריקולור, עמדה לנגד עיניהם של האמריקנים ספינת המייפלאואר העוגנת במפרץ, בעוד אנשיה חותמים על אמנת המייפלאואר על סלע פלימות'. סיפור זה, המהווה חלק אינטגרלי מהמיתוס של המייפלאואר, שונה כנראה בעת הפיכת סיפור המסע למיתוס, שכן החתימה על האמנה הייתה על סיפון הספינה.
המייפלאואר בזמן המודרני > שחזור המסע

המייפלאואר הפכה לשם דבר בתרבות האמריקאית ולסמל של חלוציות ונכונות לעזוב הכול למען התחלה חדשה. מקומות ודברים רבים בארצות הברית נקראים על שמה של המייפלאואר.
בשנת 1956 אף הורדה לים ספינת-העתק של המייפלאואר, "מייפלאואר II", אשר חזרה על המסע ההיסטורי מאנגליה לארצות הברית. הספינה היא העתק מדויק של המייפלאואר המקורית, אם כי היא הייתה מצוידת בטכנולוגיה מודרנית, לדוגמה, תאורה חשמלית. כיום, המייפלאואר II מוצגת לקהל הרחב בפלימות', מסצ'וסטס. על הספינה עובדים שחקנים הלבושים כנוסעים בספינה, וניתן לשאול אותם שאלות.
בקולנוע

על מסעה של המייפלאואר לצפון אמריקה הופקו במהלך המאה ה-20 שני סרטים:
הרפתקת פלימות' (1952)
מייפלאואר: הרפתקת הצליינים (1979)
בנוסף, ערוץ נשיונל ג'יאוגרפיק הפיק על המייפלאואר מיני-סדרה של שני פרקים בשם "Saints & Strangers" (אנ') ששודרה לראשונה בנובמבר 2015.
ראו גם

מייפלאואר
מייפלאואר II
אמנת המייפלאואר
פוריטנים
מושבת פלימות'
היסטוריה של ארצות הברית
מלחמת 30 השנים
לקריאה נוספת

נתניאל פילבריק, מייפלאואר. (תרגום: נ. בן-פורת). תל אביב: אריה ניר, 2007.
הערות שוליים

↑  נתנאל פילבריק, מייפלאואר, תרגמה: נ. בן-פורת, תל אביב, 2007, עמ' 14 - 15.
↑  מירי אליאב-פלדון, חמש-מאות שנה לגילוי אמריקה, תל אביב, 1992, עמ' 107.
↑  פילבריק, מייפלאוור, עמ' 19 - 22.
↑  התאריך המופיע ברישומי הספינה הוא 5 באוגוסט, וזאת משום שבריטניה טרם עברה באותה תקופה ללוח הגרגוריאני ועדיין השתמשה בלוח היוליאני (עד שנת 1752). כל התאריכים להלן הם על פי הלוח הגרגוריאני.
↑  פילבריק, מייפלאואר, עמ' 41.
↑  פילבריק, מייפלאואר, עמ' 40.
↑  ישנה מחלוקת אם קיבולת הספינה הייתה 140 או 180 טון, אך בכל מקרה מדובר בספינה גדולה באותה תקופה. את הספינה מייפלאואר II, בנו לפי דגם של 180 טון.
↑  אמנם ברשימת הנוסעים שירדו לחוף הופיעו 104 שמות, אך היה זאת משום שאחד מהנוסעים מת בדרך, ועוד אחד נולד סמוך לירידה לחוף.
↑  Mark Wilkins, "The First Crossings Sparrow-Hawk and Merchant Ships of the Early Seventeenth Century", Nautical Research Journal 53 (2008), p. 173.
↑  Wilkins, "The First Crossings", p. 173.
↑  מכיוון שהם היו חתומים על הסכם של אנשי-ים, אשר מנע מהם לחתום על חוזים אחרים, מכל סוג שהוא, בעודם תחת חוזה העסקה.
↑  Free agents.
↑  שהבולט שבהם: covenant and combine.
↑  Arthur Lord, "The Mayflower Compact", Proceedings of the American Antiquarian Society 30 (1920), p. 292.
↑  Jon Butler, "Magic, Astrology, and the Early American Religious Heritage, 1600-1760", American Historical Review 84 (1979), p. 317.
מפת המושבות וירג'יניה ופלימות', לאחר מסע המייפלאואר. באדום - גבול מושבת וירג'יניה, היעד המקורי של המייפלאואר. בטורקיז - תחום מושבת פלימות' לאחר האשרור משנת 1621. האות J מייצגת את ג'יימסטאון, והאותיות Pl את מושבת פלימות'.
ציור זה של ז'אן לאון ג'רום פריס, מציג את היחסים הטובים בין המתיישבים הפוריטנים והאינדיאנים בשנת 1621, אז נחגג חג ההודיה הראשון במושבה.
הספינה המשוחזרת "מייפלאואר II", שנבנתה בשנות ה-50 של המאה ה-20. בתמונה: הספינה עוגנת בנמל פלימות', מסצ'וסטס, בשנת 2006.
משחק עט ונייר

משחק עט ונייר הוא משחק שכלי המשחק המשמשים בו הם כלי כתיבה (כמו עט או עיפרון) ונייר או כל משטח אחר שעליו ניתן לכתוב.
דוגמאות למשחקי עט ונייר

פרק זה לוקה בחסר. אנא תרמו לוויקיפדיה ו.
משחקי עט ונייר נפוצים:
ארץ עיר: משחק שבו נבחרת אות באופן אקראי, והמשתתפים מנסים למצוא מילים שונות שמתחילות באות שנבחרה בהתאם למספר קטגוריות שנקבעו מראש. כל אחד מהמשתתפים כותב את המילים שמצא על נייר המוסתר מעיני המשתתפים האחרים.
איקס עיגול:: משחק לשני שחקנים המשוחק על לוח של 3X3 משבצות, שניתן לשרטטו בן רגע על נייר. כל שחקן בתורו מסמן סימן באחת המשבצות (לרוב איקס או עיגול, ומכאן שם המשחק) השחקן המנצח הוא זה שהצליח למלא שורה, טור או אלכסון בסימנים שלו.
צוללות: לכל משתתף לוח עם שני ריבועים בגודל 10x10 משבצות. הריבוע האחד מסמל את השטח ה"ימי" שלו, בו הוא מציב את הצוללות שלו כאוות נפשו, והריבוע השני מסמל את השטח ה"ימי" של צוללות יריביו, ומשמש מעקב לגילויַן. בשנת 1967 נוצרה למשחק זה גרסה של משחק קופסה.
איש תלוי: הוא משחק עט ונייר המיועד לשני שחקנים ומעלה. מטרת המשחק היא לנחש נכונה מילה או ביטוי שנבחרו על ידי אחד השחקנים באמצעות ניחוש של האותיות המרכיבות אותם.
בשנת 1899 המתמטיקאי הצרפתי אדוארדו לוקס המציא משחק קווים וריבועים.
השפעת הטכנולוגיה

קיימים משחקי עט ונייר אשר עברו תהליך של דיגיטציה כדי ליצור גרסאות אלקטרוניות שלהם.
בתקופה המודרנית ניתן לשחק במשחקי עט ונייר באמצעות מחשב, כשהשחקנים מרוחקים זה מזה, המקלדת והעכבר מחליפים את העט, ומסך המחשב מחליף את הנייר. לעיתים ניתן לשחק במשחקי עט ונייר בעל-פה, ולעיתים משמשים כלי משחק (כגון אבנים או מטבעות) כתחליף לעט.
איקס מיקס דריקס
גרסת נייר למשחק צוללות
משחק קווים וריבועים
נוסא איגיבור

עמנואל נוסאקר איגיבור (באנגלית: Emmanuel Nosakhare Igiebor; נולד ב-9 בנובמבר 1990) הוא כדורגלן ניגרי המשחק בעמדת הקשר.
קריירה

נוסא איגיבור התחיל את הקריירה שלו בניגריה בקבוצת שארקס בשנת 2005 ומשם עבר לווארי וולבוס בשנת 2007. לאחר שחתם בלילסטרום הנורווגית בשנת 2009, איגיבור כיכב במועדון ובעונתו האחרונה שיחק 17 משחקים בהם כבש 8 שערים וכונה על ידי רבים 'ג'ון אובי מיקל הבא'.
באוגוסט 2011, לפני סיומה של הליגה הנורווגית, הגיע איגיבור לישראל וחתם בהפועל תל אביב ל-4 שנים. ב-18 באוגוסט 2011 ערך איגיבור את הופעת הבכורה שלו במדי הפועל תל אביב במסגרת פלייאוף הליגה האירופית נגד הקבוצה הליטאית אקרנאס. את שער הבכורה שלו במועדון כבש איגיבור כבר במחזור הראשון במשחק מול מכבי פתח תקווה באצטדיון בלומפילד. בעונתו הראשונה בקבוצה כבש 7 שערים בכל המסגרות. ב-15 במאי 2012 הבקיע בדקה ה-92 את שער הניצחון לטובת הפועל תל אביב במשחק גמר גביע המדינה נגד מכבי חיפה.
ב-23 באוגוסט 2012 ערך איגיבור את הופעתו האחרונה בהפועל תל אביב, במשחק מול F91 דודלאנג' בלוקסמבורג במסגרת שלב הפלייאוף של הליגה האירופית. למחרת חתם איגיבור על חוזה לארבע שנים בקבוצה הספרדית ריאל בטיס, לאחר שזו שילמה עבורו 1.2 מיליון אירו. ב-12 באפריל 2013 כבש את שער הבכורה שלו במדי בטיס, כשנכנס כמחליף ובדקה ה-89 השווה ל-3–3 בדרבי מול סביליה, לאחר שקבוצתו כבר פיגרה 0–3. בסך הכל בעונתו הראשונה בקבוצה כבש איגיבור שער ליגה אחד ב-16 הופעות. בעונת 2013/2014 כבש שער אחד ב-12 הופעות וקבוצתו ירדה לליגת המשנה לאחר שסיימה במקום האחרון.
ב-24 ביולי 2014 חזר איגיבור לליגה הישראלית כשחתם על חוזה לשלוש עונות במכבי תל אביב. את הופעת הבכורה שלו במכבי תל אביב ערך כעבור שישה ימים, בהפסד קבוצתו 0–1 למריבור במהלך סיבוב המוקדמות השלישי של ליגת האלופות. בעונתו הראשונה בקבוצה זכה עמה בטרבל, ועונה לאחר מכן העפיל עמה לליגת האלופות ולגמר גביע המדינה. ובסך הכל שיחק שנתיים וחצי במכבי תל אביב.
ב-31 בינואר 2017 חתם איגיבור לארבע שנים בקבוצת ריזספור מליגת העל הטורקית. לאחר חצי עונה במועדון בה כבש שער אחד הגיע איגיבור לקנדה, וב-8 בספטמבר 2017 חתם בקבוצת ונקובר וייטקאפס מליגת ה-MLS. ב-20 בינואר 2018 חתם באנורתוסיס פמגוסטה מליגת העל הקפריסאית, ושוחרר מהקבוצה לאחר עונה וחצי, בהן כבש שער ליגה בודד בעשרים הופעות.
קריירה > נבחרת לאומית

לזכותו של איגיבור 14 הופעות ושני שערים במדי נבחרת ניגריה, ובשנת 2013 הוא נכלל בסגל הנבחרת בגביע הקונפדרציות וזכה עמה באליפות אפריקה, אך לא נכנס לסגל הסופי של נבחרת ניגריה במונדיאל 2014.
תארים

גביע המדינה: 2011/2012
אליפות: 2014/2015
גביע המדינה: 2014/2015
גביע הטוטו: 2014/2015
גביע אפריקה לאומות: 2013
הערות שוליים

↑  שי ארצי, הפועל ת"א: נוסא איגיבור חתם לארבע שנים, באתר ynet, 10 באוגוסט 2011
↑  דוד בן-שימול, בפעם השלישית ברציפות: הפועל ת"א זכתה בגביע, באתר ynet, 15 במאי 2012
↑  נוסא איגייבור חתם לארבע שנים בבטיס, באתר וואלה, 24 באוגוסט 2012
↑  התחנה הבאה: איגייבור חתם בוונקובר ווייטקאפס, באתר ONE‏, 9 בספטמבר 2017
↑  יעקב זיו, ‏עושים שוק: ראפיניה יעבור לאינטר, קבוצה חדשה לנוסא איגיבור, באתר מעריב השבוע, 20 בינואר 2018
↑  ynet ספורט, כבר בלאגן? ניגריה סוערת סביב ניפוי איגיבור, באתר ynet, 3 ביוני 2014
| נבחרת ניגריה – גביע אפריקה לאומות 2013 (מקום ראשון) |
| --- | --- | --- |
|  1 אניימה •  2 יובו •  3 אצ'ייז'ילה •  4 אוביורה •  5 אמברוז •  6 אגווקה •  7 מוסא •  8 אידייה •  9 אמניקה •  10 אובי מיקל •   11 מוזס •  12 גבריאל • 13 אוגודה •  14 אובאבונה • 15 אוצ'ה • 16 אג'ידה • 17 אונאזי • 18 אוזואניי • 19 מבה • 20 איגיבור • 21 אושאניווה • 22 אומרו • 23 אגבים • מאמן: קשי |  1 אניימה •  2 יובו •  3 אצ'ייז'ילה •  4 אוביורה •  5 אמברוז •  6 אגווקה •  7 מוסא •  8 אידייה •  9 אמניקה •  10 אובי מיקל •   11 מוזס •  12 גבריאל • 13 אוגודה •  14 אובאבונה • 15 אוצ'ה • 16 אג'ידה • 17 אונאזי • 18 אוזואניי • 19 מבה • 20 איגיבור • 21 אושאניווה • 22 אומרו • 23 אגבים • מאמן: קשי | ניגריה |
נינטנדו לאבו

| --- | --- |

 כללי
 תאריך הוצאה:  20 באפריל 2018
 סוגה:  משחק חינוכי ממוחשב
 פיתוח:  נינטנדו
 ארץ מקור:  יפן 
 עשוי מ:  קרטון 
 דרישות תוכנה
 פלטפורמות:  נינטנדו סוויץ'
 www.nintendo.co.jp/labo
 
נינטנדו לאבו (באנגלית: Nintendo Labo, ביפנית: ニンテンドーラボ) היא פלטפורמת משחקי קונספט שפותחה על ידי חברת נינטנדו לשימוש עם קונסולת המשחק נינטנדו סוויץ'. נינטנדו לאבו יצאה במקור לשווקים באפריל 2018.
הפלטפורמה משתמשת בערכות שונות הכוללות מגזרי קרטון ומספר חפצים פשוטים נוספים שיש להרכיב בשילוב עם הבקרים של נינטדו סוויץ' ועם הבקר Joy-Con כדי ליצור את הבקרים הנחוצים ליצירת אינטראקציה עם תוכנת המשחק. אחת מהמטרות של נינטדו לאבו היא לעודד את השחקנים הצעירים ללמוד עקרונות שונים בתחום ההנדסה והפיזיקה.
ערכות

| 0 | 1 | 2 | 3 |
| --- | --- | --- | --- |
|  פדל רוח  חכה  בית  אופנוע |  פסנתר  רובוט  פדל  מכונית |  צוללת  מטוס  משקפי VR  רובה |  מכונית הפועלת באמצעות שלט רחוק  ציפור  פיל  מצלמה |
גלריה

שחקן המשתמש בערכת הרובוט על מנת לקיים אינטראקציה עם המשחק (מימין)
משחק החכה
הרכבת בקר בהנחיית תוכנת המשחק
ניקי קלשצ'נקו

ניקי סרגיי קלשצ'נקו (ברומנית: Nicky Serghei Cleșcenco; נולד ב-23 ביולי 2001 בדבלין שבאירלנד) הוא כדורגלן מולדובני המשחק בעמדת קשר הכנף בקבוצת המילואים של פ.צ. סיון ובנבחרת מולדובה.
קריירת מועדונים

קלשצ'נקו שיחק במחלקת הנוער של דאצ'יה בויוצ'אני המולדובנית, ובשנת 2014 עבר לפורטוגל על-מנת לשחק במחלקות הנוער של ספורטינג ליסבון ואוניאו דשפורטיבה דה לייריה. במהלך עונת 2019/2020 ערך שש הופעות ליגה במדי אוניאו דשפורטיבה דה לייריה בליגה הפורטוגלית השלישית. בחודש פברואר 2021 עבר לקבוצת המילואים של פ.צ. סיון.
קריירה בינלאומית

ב-3 ביוני 2021 ערך קלשצ'נקו את הופעת הבכורה שלו בנבחרת מולדובה, כשנכנס כמחליף בהפסד 2-0 לנבחרת טורקיה במשחק ידידות.
חיים אישיים

קלשצ'נקו נולד בדבלין שבאירלנד. הוא בנו של מלך השערים של נבחרת מולדובה, סרגיי קלשצ'נקו.
הערות שוליים

1 2  NICKY SERGHEI CLEȘCENCO, NOUL JUCĂTOR AL LUI FC SION באתר התאחדות הכדורגל המולדובנית, 2 בפברואר 2021 (ברומנית)
נוסאנטארה

| --- | --- |
סמל נוסאנטארהסמל נוסאנטארה

 מדינה:  אינדונזיה אינדונזיה
 מחוז:  מזרח קאלימנטן
 ראש העיר:  Bambang Susantono
 תאריך ייסוד:  2021 
 על שם:  Nusantara 
 שטח:  256,142 הקטאר
 קואורדינטות:  0°58′23″S 116°42′32″E﻿ / ﻿0.97297222222222°S 116.70883333333°E﻿ / -0.97297222222222; 116.70883333333 
 אזור זמן:  UTC +8
 https://ikn.go.id/
  מפת מיקום  מפה מפורטת   (למפת אינדונזיה מוגדלת) ג'קרטה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פנוסאנטארה(למפת אינדונזיה רגילה) ג'קרטה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פנוסאנטארה  he tabBackground:;tabBorder:#aaa;defaultTab:0;
 
נוסאנטארה (באינדונזית: Nusantara) היא עיר מתוכננת באינדונזיה, עיר הבירה העתידית של אינדונזיה במקום ג'קרטה.
היסטוריה

באפריל 2017, נשיא אינדונזיה, ג'וקו וידודו, שקל להחליף את עיר הבירה של אינדונזיה, ג'קרטה, בעיר בירה אחרת. לפי גורם רשמי מהמשרד לתכנון הפיתוח הלאומי של אינדונזיה, הממשלה הייתה נחושה להעביר את עיר הבירה האינדונזית אל מחוץ לאי ג'אווה. זמן קצר לאחר פרסום התוכנית, ג'וקו ביקר בשני מקומות חלופיים באי קאלימנטן, בוקיט סוהרטו במזרח קאלימנטן ובאזור המשולש ליד פאלנגקה ראיה (אנ') במרכז קאלימנטן. באפריל 2019, הוכרזה תוכנית של 10 שנים להעברת כל משרדי הממשלה לעיר בירה חדשה. משרד התכנון הלאומי לפיתוח המליץ על שלושת המחוזות דרום, מרכז ומזרח קאלימנטן שענו על הדרישות לבירה חדשה, לרבות נקיות יחסית מרעידות אדמה והתפרצויות של הרי געש.
ב-23 באוגוסט 2019, הגיש ג'וקו מכתב נשיאותי שבו היה דו"ח מחקר נשיאותי בנושא העברת הון, ובקשה לתמיכה בבית הנבחרים האינדונזי להעברת ההון. במהלך נאום מצב האומה שלו ב-2019 בפרלמנט ב-26 באוגוסט, הודיע ג'וקו על התוכנית להעביר את הבירה לקאלימנטן. חלקים ממזרח קאלימנטן אמורים להיחצב כדי ליצור עיר מתוכננת חדשה ברמת המחוז במיקום מרכזי יותר בתוך אינדונזיה. התוכנית היא חלק מאסטרטגיה לצמצום אי השוויון ההתפתחותי בין האי ג'אווה לאיים אחרים בארכיפלג האינדונזי ולהפחית את הנטל של ג'קרטה כמרכז העיקרי של אינדונזיה. המשרד לתכנון הפיתוח הלאומי של אינדונזיה העריך כי העלות של מעבר עיר הבירה יהיה בגודל של כ-446 טריליון רופיה אינדונזית (אנ') (כ-32.7 מיליארד דולר אמריקאי), וכי 19% מהעלות יטופל על ידי הממשלה, כאשר השאר יגיעו מהשקעות ציבוריות-פרטיות, הן מהמגזר הציבורי, והן מהמגזר הפרטי. במקביל, יוקצו 40 מיליארד דולר להצלת ג'קרטה מטביעה בעשור הקרוב.
בתחילת ספטמבר 2021, הושלמה הצעת החוק להעברת הון. ב-29 בספטמבר באותה שנה, הגיש ממשל ג'וקו הצעת חוק ממשלתית להעברת ההון לבית הנבחרים האינדונזי. בין הדברים שנקבעו בהצעת החוק, היא הכילה את התוכנית להקמת רשות נפרדת לעיר הבירה המתוכנת והקמת סוכנות מיוחדת האחראית לעיר הבירה המתוכנת. לסוכנות החדשה יהיה אופי דומה למשרד ממשלתי באינדונזיה: נושא המשרה ימונה על ידי הנשיא, אך יהיו לעומד בראשה יכולות שלטוניות מיוחדות הדומות למושל מחוז. החוק גם הסדיר את אופן הפעלת הרשות הנפרדת, את נטילת המיסים, את מימונה ואת ניהול נכסיה של הרשות הנפרדת.
בשל התוכנית שהוגשה באמצע כהונתו השנייה של ג'וקו, הפרלמנט האינדונזי פרסם מחדש את התיקון לחוקת אינדונזיה כדי לבסס מחדש את יכולתו של הפרלמנט להקים ראשי סוכנויות מדיניות. תיקון זה סיפק ביטחון ויציבות לפרויקט והבטיח את המשכו גם לאחר שג'וקו לא יכהן יותר בתפקיד הנשיא. בהתבסס על תוצאות סקר מכון הסקר KedaiKOPI באוגוסט 2019, 95.7% מהמשיבים מג'קרטה דחו את התכנית להקמת עיר בירה אחרת במזרח קאלימנטן.
ב-17 בינואר 2022, במהלך ישיבת ועדה מיוחדת, אמר השר לתכנון פיתוח לאומי של אינדונזיה, סוהרסו מונוארפה (אנ'), שבירת המדינה החדשה תיקרא נוסאנטארה, ובנייתה תתחיל במרץ 2022.
היסטוריה > מבנה מנהלי

מבחינה מנהלית, שטחה של הבירה צפוי להיווצר כמחוז חדש מהמחוזות בקאלימנטן. העיר באליקפאפאן (אנ') תהיה מובלעת בתוך עיר הבירה.
היסטוריה > מבנה עיצובי

ב-3 באוקטובר–20 בדצמבר 2019, משרד העבודה הציבורי והשיכון הציבורי של אינדונזיה ארגן תחרות עיצוב לעיר הבירה. העיצוב הזוכה, Nagara Rimba Nusa, של URBAN+ הוכרז רשמית ב-23 בדצמבר 2019. הממשלה תשתף פעולה בעיצוב הצוות המנצח עם זה של הצוותים שבמקום השני והשלישי, כמו כן עם מעצבים בין-לאומיים, כדי לחדד את תהליך העיצוב הסופי עד מרץ או אפריל 2020. מעצבים משלוש מדינות לפחות (סין, יפן וארצות הברית) הציעו להיות מעורבים בעיצוב. השם נוסאנטארה, שמשמש בתרבות האינדונזית להתייחסות כוללנית לארכיפלג שמרכיב את אינדונזיה והוצע כשלושה חודשים קודם לכן, תואם את הרעיון המרכזי של הזוכה.